OnePlus

OnePlus Technology (Shenzhen) Co., Ltd. atau lebih dikenali sebagai OnePlus sahaja ialah pengeluar telefon pintar China yang berpangkalan di Shenzhen. Ia merupakan anak syarikat BBK Electronics, sebuah syarikat yang turut memilik pengeluar berjenama Oppo.
OnePlus telah diasaskan oleh Pete Lau dan Carl Pei pada 16 Disember 2013 untuk membangunkan telefon pintar andalan mewah yang menjalankan sistem pengendalian Cyanogen OS yang kemudiannya dikenali sebagai OnePlus One. Pada 9 Mac 2014, syarikat itu mengembangkan operasinya ke negara-negara Kesatuan Eropah. Pada tahun 2020, OnePlus mengeluarkan OnePlus Nord, telefon pintar julat pertengahan pertama sejak pengeluaran OnePlus X pada 2015. Pei menyelia reka bentuk dan pemasaran produk OnePlus sehingga pemergiannya daripada syarikat itu pada Oktober 2020, seterusnya mengasaskan syarikat pengeluar elektronik pengguna Nothing.

Sejarah
2013–2014: Pengasasan dan OnePlus One
OnePlus Technology (Shenzhen) Co., Ltd. telah diasaskan pada 16 Disember 2013 oleh bekas naib presiden Oppo, Pete Lau dan Carl Pei. Menurut rekod awam China, satu-satunya pelabur institusi OnePlus ialah Oppo Electronics. Lau menafikan bahawa OnePlus ialah anak syarikat kepada Oppo, dan menyatakan bahawa Oppo Electronics dan bukannya Oppo Mobile (pengilang telefon) ialah pelabur utama OnePlus. Lau seterusnya menyatakan bahawa mereka "berbincang dengan pelabur lain", walaupun OnePlus mengesahkan bahawa ia menggunakan barisan pembuatan Oppo dan berkongsi sebahagian daripada sumber rantaian bekalan dengan Oppo.

Lau mengasaskan OnePlus dengan niat untuk mereka bentuk telefon pintar yang akan mengimbangi mutu mewah dengan harga yang lebih rendah daripada telefon lain di dalam kelasnya, percaya bahawa pengguna "tidak pernah puas" (slogan yang akan digunakan oleh OnePlus dalam bahan pemasarannya) untuk peranti bermutu rendah yang dihasilkan oleh syarikat lain. Nama "OnePlus" berasal daripada dan merangkumi falsafah yang sama ini, dengan "1" mewakili status quo dan "+" keinginan untuk memperbaiknya serta cita-cita untuk berkongsi produk yang baik dengan dunia. Lau juga menunjukkan aspirasi untuk menjadi "Muji bagi industri teknologi", menekankan tumpuannya pada produk bermutu tinggi dengan reka bentuk yang ringkas dan mesra pengguna. Meneruskan hubungan Lau dengan pelantar daripada Oppo N1, OnePlus memeterai perjanjian pelesenan eksklusif dengan Cyanogen Inc. untuk mengasaskan produk pengedaran berasaskan sistem Android pada varian ingatan baca sahaja (ROM) tersuai popular CyanogenMod dan menggunakan tanda dagangannya di luar China. OnePlus kemudiannya akan membangunkan versi Android, dikenali sebagai OxygenOS, untuk digunakan pada telefon-telefonnya.

OnePlus One telah diperkenalkan pada 23 April 2014 sebagai telefon pintar pertama OnePlus. Produk ini bBerbeza daripada pesaingnya—sebahagian besarnya peranti andalan adalah daripada pengeluar telefon yang lebih besar, menggunakan CyanogenOS, keterbukaannya kepada para pembangun serta nisbah harga kepada prestasi berbanding perkakasannya, walaupun terdapat kritikan terhadap isu-isu teknikal. Untuk mengurangkan kos pemasaran, OnePlus bergantung pada komunikasi percakapan dan pada mulanya hanya membenarkan pembelian melalui sistem jemputan. Sepanjang awal tahun 2014, OnePlus akan terus berkembang, mengupah pengarang selebriti Cina Han Han untuk membantu memasarkan produknya di tanah besar China dan mengembangkan operasinya ke Kesatuan Eropah pada bulan Mac tahun itu. Pada Disember 2014, di samping pengeluaran OnePlus One di India secara eksklusif melalui Amazon, OnePlus juga mengumumkan rancangan untuk hadir di negara itu, dengan rancangan untuk membuka 25 pusat perkhidmatan terbuka rasmi di seluruh India.

2015–2019: Kejayaan berterusan, pengembangan di Asia Tenggara
Pada tahun 2015, OnePlus memulakan usaha untuk berkembang di Asia Tenggara, menjadikan produknya tersedia di rantau tersebut buat pertama kalinya, bekerjasama dengan Lazada Indonesia pada Januari 2015. Pada Jun 2016, OnePlus memutuskan untuk menarik diri daripada pasaran Indonesia disebabkan oleh peraturan tempatan untuk telefon pintar 4G yang diimport menyekat jualan OnePlus 2.

Juga pada tahun 2015, OnePlus melancarkan OnePlus X, penerokaan pertama syarikat ke dalam pasaran peranti bajet.

Pada Mei 2018, OnePlus akan mengeluarkan fon kepala OnePlus Bullets Wireless. Pada September tahun itu, OnePlus mengumumkan bahawa ia akan mengeluarkan barisan televisyen pintar dengan OnePlus TV yang dijual secara eksklusif di India. Model awal barisan TV OnePlus, OnePlus TV Q1, dikeluarkan pada September 2019.

2020–sekarang: Pelancaran produk selanjutnya, pengembangan ke lebih banyak pasaran, peletakan jawatan Carl Pei
OnePlus akan mengeluarkan satu siri produk baharu pada tahun 2020, termasuk OnePlus Buds dan OnePlus Nord pada bulan Julai, yang terkemudian itu merupakan peranti bajet pertama OnePlus sejak keluaran OnePlus X pada 2015.

Pada 16 Oktober 2020, Carl Pei meletak jawatan sebagai pengarah pemasaran OnePlus.

Pada 2021, Oppo dan OnePlus akan mula membina perkongsian, menggabungkan pasukan penyelidikan perkakasan mereka pada Januari tahun itu. Pada Julai 2021, OnePlus menggabungkan OxygenOS, Androidnyasistem pengendalian berasaskan yang digunakan sejak OnePlus X dan ColorOS Oppo. Perisian kedua-dua syarikat terus kekal berasingan dan menyediakan kawasan masing-masing dengan OxygenOS untuk telefon OnePlus di seluruh dunia dan ColorOS pada peranti OnePlus dan Oppo di China tetapi berkongsi pangkalan kod biasa, yang OnePlus katakan harus menyeragamkan pengalaman perisiannya dan menyelaraskan proses pembangunan untuk kemas kini OxygenOS masa hadapan.

Pada Mei 2024, OnePlus berkembang dengan menubuhkan operasi rasmi di Bangladesh. Syarikat itu juga mula memasang telefon pintar secara tempatan dan mengumumkan bahawa ia akan mula menjual rangkaian penuh produknya di negara ini.

Rujukan

Pautan luar 


Kategori:Syarikat China